**ZAKON O PROIZVODNJI NAORUŽANJA I VOJNE OPREME**

**N AC R T**

**I. OSNOVNE ODREDBE**

**Predmet**

**Član 1**

Ovim zakonom uređuju se: proizvodnja naoružanja i vojne opreme u miru i uslovima ratnog i vanrednog stanja kao djelatnost od strateškog interesa, izdavanje dozvole za proizvodnju naoružanja i vojne opreme, planiranje i sprovođenje mjera industrijske bezbjednosti i obezbjeđenje u proizvodnji naoružanja i vojne opreme, prava i obaveze proizvođača naoružanja i vojne opreme, utvrđivanje i ocjenjivanje usaglašenosti naoružanja i vojne opreme, proizvodnja i remont naoružanja i vojne opreme u ratu i u slučaju neposredne ratne opasnosti za Crnu Goru i druga pitanja od značaja za proizvodnju naoružanja i vojne opreme.

Odredbe ovog zakona ne odnose se na proizvodnju: sportskog i lovačkog oružja i municije za to oružje, privrednih eksploziva, protivgradnih raketa i sredstava za vatromete.

**Upotreba rodno osjetljivog jezika**

**Član 2**

Izrazi koji se u ovom zakonu koriste za fizička lica u muškom rodu podrazumijevaju iste izraze u ženskom rodu.

**Član 3**

Izrazi upotrijebljeni u ovom zakonu imaju sljedeće značenje:

1. **naoružanje i vojna oprema** su ubojna, borbena i tehnička sredstva, sredstva namijenjena za opremanje, upotrebu, rukovanje, čuvanje, skladištenje, održavanje i nadzor ubojnih, borbenih i tehničkih sredstava posebno izrađenih ili prilagođenih za vojnu namjenu.
2. **proizvodnja naoružanja i vojne opreme** je djelatnost koja obuhvata: istraživanje i razvoj naoružanja i vojne opreme; razvoj i osvajanje odbrambenih tehnologija; izradu, ispitivanje, remont i usavršavanje naoružanja i vojne opreme; demilitarizaciju i utilizaciju naoružanja i vojne opreme, izgradnju i opremanje kapaciteta za proizvodnju naoružanja i vojne opreme i izradu tehničke dokumentacije;
3. **proizvođač naoružanja i vojne opreme** je pravno lice sa sjedištem u Crnoj Gori, upisano u Registar proizvođača.
4. **usluge u oblasti proizvodnje naoružanja i vojne opreme** su prateće specifične aktivnosti (stručne, tehničke i dr.) koje za potrebe proizvodnje naoružanja i vojne opreme pružaju pravna

lica.

1. **kapaciteti za proizvodnju naoružanja i vojne opreme** su objekti, laboratorije i prostor namijenjen za proizvodnju, čuvanje i skladištenje naoružanja i vojne opreme, ispitna i transportna postrojenja, mašine, specijalni alati i oprema privrednih društava za proizvodnju naoružanja i vojne opreme na koje se primjenjuju posebna pravila postupanja i raspolaganja u miru i za vrijeme proglašenog ratnog i vanrednog stanja.
2. **remont naoružanja i vojne opreme** su samo oni radovi koji se sprovode na sredstvima naoružanja i vojne opreme, koji su predmet ovog zakona, radi održavanja njihove tehničke i funkcionalne ispravnosti.
3. **demilitarizacija** je djelatnost kojom se naoružanje i vojna oprema onesposobljava za svrhu kojoj je bilo izvorno namijenjeno, radi daljeg korišćenja u civilne svrhe ili potpunog uništenja, a obuhvata dekomponovanje naoružanja i vojne opreme, transport, skladištenje, prebrojavanje, postupke trajne deformacije i uništavanje naoružanja i vojne opreme i njegovih komponenata;
4. **utilizacija** je djelatnost kojom se naoružanje i vojna oprema iz primarnog oblika delaboracijom

i specijalnim tehnološkim postupkom prevodi u drugi oblik naoružanja i vojne opreme;

1. **industrijska bezbjednost proizvodnje naoružanja i vojne opreme** je sistem bezbjednosno- zaštitnih mjera i postupaka kojim se ispunjavaju organizacioni i tehnički uslovi za: zaštitu i spašavanje, zaštitu i zdravlje na radu, zaštitu prirode i životne sredine, planiranje prostora i izgradnja objekata, zaštitu lica i imovine, čuvanje tajnih podataka, sprječavanje uništenja ili oštećenja kapaciteta za proizvodnju naoružanja i vojne opreme i sprječavanje uništenja, oštećenja ili otuđenja naoružanja i vojne opreme.
2. **obezbjeđenje proizvodnje naoružanja i vojne opreme** je sistem mjera i postupaka kojima

se obezbjeđuju materijalni, kadrovski i drugi uslovi za proizvodnju naoružanja i vojne opreme

1. **ratne materijalne rezerve za proizvodnju naoružanja i vojne opreme** su alati, sirovine, repromaterijal, proizvodne mašine, djelovi, sklopovi i podsklopovi potrebni za organizovanje proizvodnje naoružanja i vojne opreme u ratnom i vanrednom stanju.
2. **tehnička dokumentacija za proizvodnju naoružanja i vojne opreme** je konstrukciona i tehnološka dokumentacija, dokumentacija za softver, konstrukciona dokumentacija za specijalne alate, tehnološke procedure i instrukcije, tehnički uslovi za kontrolu i prijem sredstava

ili planovi kvaliteta proizvoda, dokumentacija za upotrebu i održavanje sredstava, tehnički

uslovi za modifikaciju, remontna dokumentacija, standardi, dokumentacija za kodifikaciju,

metrologiju, i druga dokumentacija za proizvodnju naoružanja i vojne opreme

1. **dokumentacija za izgradnju i opremanje kapaciteta za proizvodnju naoružanja i vojne opreme** je dokumentacija za projektovanje i izvođenje radova na izgradnji i opremanju infrastrukturnih objekata za proizvodnju naoružanja i vojne opreme.
2. **utvrđivanje i ocjenjivanje usaglašenosti naoružanja i vojne opreme** obuhvata obezbjeđenje kvaliteta u proizvodnji naoružanja i vojne opreme i kodifikaciju naoružanja i vojne opreme koje je definisano propisima koji uređuje poslove odbrane.

**Vrste naoružanja i vojne opreme**

**Član 4**

Naoružanje i vojna oprema, u smislu ovog zakona, obuhvata sredstva utvrđena Nacionalnom kontrolnom listom naoružanja i vojne opreme.

Izuzetno, od stava 1 ovog člana naoružanje i vojna oprema obuhvata:

1) kapacitete za proizvodnju naoružanja i vojne opreme i

2) sredstva za vojnu namjenu koja se koriste za upotrebu, rukovanje, čuvanje, skladištenje i

održavanje naoružanja i vojne opreme.

**II. PROIZVODNJA NAORUŽANJA I VOJNE OPREME Član 5**

Proizvodnja naoružanja i vojne opreme, za potrebe organa državne uprave nadležnog za poslove odbrane, zasniva se na dugoročnom planu razvoja odbrane i planovima opremanja Vojske Crne Gore, na osnovu ugovora koji organ državne uprave nadležan za poslove odbrane zaključuje sa proizvođačima, bez posredovanja trećih lica.

**Član 6**

Proizvodnja naoružanja i vojne opreme za potrebe organa državne uprave nadležnih za unutrašnje poslove i službi bezbjednosti vrši se na osnovu ugovora koje ti organi zaključuju sa proizvođačima, bez posredovanja trećih lica.

Proizvodnja naoružanja i vojne opreme za potrebe drugih državnih organa i organizacija, privrednih društava i drugih pravnih lica radi obavljanja njihove djelatnosti vrši se na osnovu ugovora koje ti pravni subjekti zaključe sa proizvođačima.

**Član 7**

Proizvodnja naoružanja i vojne opreme za izvoz obavlja se na osnovu planova proizvodnje za potrebe izvoza i ugovora zaključenog između proizvođača naoružanja i vojne opreme i stranog kupca, uz prethodnu pribavljenu saglasnost Vlade Crne Gore.

Ugovor o proizvodnji naoružanja i vojne opreme za izvoz, osim stranog kupca iz stava 1 ovog člana, sa proizvođačem može zaključiti i pravno lice upisano u Registar lica koja mogu da vrše spoljnu trgovinu kontrolisanom robom.

**Član 8**

Zabranjena je proizvodnja naoružanja i vojne opreme iz člana 4 ovog zakona, čija upotreba je zabranjena prema međunarodnim konvencijama.

**Strane investicije u proizvodnju naoružanja i vojne opreme**

**Član 9**

Stranom investitoru može se odobriti ulaganje u oblasti proizvodnje naoružanja i vojne opreme pod uslovima utvrđenim zakonom koji reguliše strane investicije.

**Registar proizvođača**

**Član 10**

Proizvodnjom naoružanja i vojne opreme u miru može se baviti pravno lice kome je izdata dozvola

za proizvodnju naoružanja i vojne opreme.

Pravno lice iz stava 1 ovog člana može biti:

1) privredno društvo osnovano u skladu sa zakonom kojim se uređuju privredna društva;

2) javno preduzeće osnovano u skladu sa zakonom kojim se uređuju javna preduzeća;

3) visokoškolska ustanova osnovana u skladu sa zakonom kojim se uređuje visoko

obrazovanje ili

4) institut osnovan u skladu sa zakonom kojim se uređuje naučnoistraživačka djelatnost. Pravno lice iz stava 1 ovog člana upisuje se u Registar proizvođača.

Registar proizvođača vodi organ državne uprave nadležan za poslove ekonomije (u daljem tekstu Ministarstvo), u elektronskom obliku.

U Registar proizvođača unose se sljedeći podaci: naziv, sjedište, poreski identifikacioni broj, klasifikacija djelatnosti, broj i datum rješenja o izdavanju dozvole za proizvodnju naoružanja i vojne opreme, period na koji je dozvola izdata.

**III. IZDAVANJE DOZVOLE ZA PROIZVODNJU NAORUŽANJA I VOJNE OPREME Dozvola za proizvodnju naoružanja i vojne opreme**

**Član 11**

Dozvolu za proizvodnju naoružanja i vojne opreme (u daljem tekstu: dozvola) izdaje Ministarstvo, sa rokom važenja do 10 godina godina.

Dozvola za proizvodnju naoružanja i vojne opreme može se produžiti nakon isteka roka iz stava 1 ovog člana.

Ispunjenost uslova za izdavanje dozvole, promjenu namjene kapaciteta za proizvodnju naoružanja i vojne opreme, preorijentaciju proizvodnje na druge programe, predmet prinudnog izvršenja, cijeniće Komisija koju rješenjem obrazuje Ministarstvo.

Komisiju iz stave 3 ovog člana sačinjavaju predstavnici Ministarstva, organa državne uprave nadležnog za poslove odbrane, organa državne uprave nadležnog za unutrašnje poslove, organa državne uprave nadležnog za nacionalnu bezbjednost i organa državne uprave nadležnog za zaštitu životne sredine.

Odluku o ispunjenosti uslova za izdavanje dozvole Komisija iz stava 3 ovog člana donosi u formi posebnog rješenja.

Komisija može angažovati domaće ili strano pravno ili fizičko lice, ako je za ocjenu ispunjenosti uslova za izdavanje dozvole iz stava 1 ovog člana potrebno stručno znanje kojim komisija ne raspolaže.

**Zahtjev za izdavanje dozvole**

**Član 12**

Uz zahtjev za izdavanje dozvole za proizvodnju naoružanja i vojne opreme, pravno lice je dužno je da dostavi:

1) osnivački akt;

2) statut;

3) izvod iz Centralnog registra privrednih subjekata (CRPS), odnosno dokaz o registraciji;

4) dokaz o državljanstvu i mjestu prebivališta odgovornog lica;

5) rješenje (obavještenje) o dodjeli koda Sjevernoatlantskog saveza ukoliko posjeduje;

6) dokaz nadležnog organa da odgovorno lice podnosioca zahtjeva nije osuđivano na kaznu zatvora od najmanje 6 (šest) mjeseci, odnosno da mu nije izrečena mjera bezbjednosti ili zaštitna mjera zabrane vršenja djelatnosti, kao i da se protiv njega ne vodi krivični postupak za krivična djela protiv života i tijela, protiv sloboda i prava čovjeka i građanina, protiv imovine, protiv opšte sigurnosti ljudi i imovine, protiv bezbjednosti računarskih podataka, protiv ustavnog uređenja i bezbjednosti Crne Gore, protiv državnih organa, protiv pravosuđa, protiv službene dužnosti, protiv čovječnosti i drugih dobara zaštićenih međunarodnim pravom i protiv Vojske Crne Gore, protiv prava po osnovu rada, protiv prava intelektualne svojine i životne sredine;

7) pregled naoružanja i vojne opreme proizvedenih po prethodno izdatim dozvolama za

proizvodnju naoružanja i vojne opreme;

8) plan proizvodnje naoružanja i vojne opreme za period od 5 (pet) godina;

9) finansijske izvještaje o poslovanju pravnog lica u periodu prethodne 3 (tri) godine;

10) elaborat o unutrašnjoj organizaciji, broju i strukturi zaposlenih i kadrovskoj popunjenosti

uključenih u proizvodnju naoružanja i vojne opreme;

11) elaborat o postojećim i planiranim kapacitetima za proizvodnju, tehničkoj i tehnološkoj

osposobljenosti;

12) tehničku dokumentaciju o proizvodnji naoružanja i vojne opreme (tehnološki postupak, tehničke karakteristike gotovog proizvoda i ostalu dokumentaciju koja se odnosi na konkretni proizvod);

13) dokument o sposobnosti za obezbjeđenje kvaliteta naoružanja i vojne opreme;

14) plan industrijske bezbjednosti proizvodnje naoružanja i vojne opreme;

15) izjavu o prihvatanju nadzora nad proizvodnjom naoružanja i vojne opreme;

16) izjava o svojini nad tehničkom dokumentacijom za proizvodnju naoružanja i vojne opreme i

17) dokaz o izvršenoj uplati administrativne takse.

Odgovorno lice potpisuje i ovjerava pečatom privrednog društva izjave iz tač. 15 i 16 stava 2 ovog

člana.

Pravno lice koje je osnovano u periodu kraćem od 3 godine, prilaže finansijske izvještaje o poslovanju iz tačke 9 stava 2 ovog člana za period u kojem je bilo dužno da ih uradi po zakonu.

**Uslovi za izdavanje dozvole**

**Član 13**

Dozvola može se izdati pravnom licu koje ispunjava uslove u pogledu kapaciteta za proizvodnju naoružanja i vojne opreme, tehničke, tehnološke i kadrovske osposobljenosti i industrijske bezbjednosti proizvodnje naoružanja i vojne opreme.

**Odlučivanje po zahtjevu za izdavanje dozvole**

**Član 14**

Ministarstvo je dužno da u roku od 60 od dana podnošenja zahtjeva iz člana 12 ovog zakona donese odluku o podnijetom zahtjevu.

.

Ministarstvo donosi rješenje o izdavanju dozvole za proizvodnju naoružanja i vojne opreme podnosiocu zahtjeva koji je uz zahtjev priložio potrebne dokaze iz člana 12 ovog zakona i kod koga je utvrđeno da su ispunjeni svi uslovu iz člana 13 ovog zakona.

**Član 15**

Ako podnosilac zahtjeva ne podnese uredan zahtjev, a u ostavljenom roku od 30 dana ne otkloni utvrđene nedostatke Ministarstvo će rješenjem odbiti zahtjev.

Ako podnosilac zahtjeva ne dostavi potrebne dokaze iz člana 12 ovog zakona i ne ispuni neki od uslova iz člana 13 ovog zakona, a u roku od 60 dana ne otkloni nedostatke, Ministarstvo će rješenjem odbiti zahtjev.

Ponovni zahtjev za izdavanje dozvole za proizvodnju naoružanja i vojne opreme podnosilac zahtjeva iz stava 1 ovog člana može podnijeti najranije 6 mjeseci od dana donošenja rješenja o odbijanju zahtjeva.

**Oduzimanje dozvole za proizvodnju naoružanja i vojne opreme**

**Član 16**

Ministarstvo je dužno da oduzme dozvolu za proizvodnju naoružanja i vojne opreme, ako utvrdi da:

1) je izdata na osnovu neistinitih podataka;

2) je došlo do promjena kod proizvođača naoružanja i vojne opreme kojima se krše odredbe ovog zakona, drugih zakona i propisa koje mogu negativno da utiču na bezbjednosne i odbrambene interese Crne Gore;

3) proizvođač naoružanja i vojne opreme sprječava vršenje nadzora ili

4) proizvođač naoružanja i vojne opreme nije, u za to utvrđenom roku, otklonio nepravilnosti ili

nezakonitosti uočene od strane organa nadležnog za nadzor.

Za slučajeve navedene u stavu 1 ovog člana, Crna Gora nije odgovorna za moguću štetu prouzrokovanu oduzimanjem dozvole.

**Član 17**

Proizvođač naoružanja i vojne opreme, kojem je u skladu sa članom 16 ovog zakona oduzeta dozvola za proizvodnju naoružanja i vojne opreme, može podnijeti zahtjev za ponovno izdavanje dozvole po isteku roka od 12 mjeseci od dana donošenja rješenja o oduzimanju dozvole.

**Obrazac dozvole i način vođenja evidencija**

**Član 18**

Obrazac dozvole, način vođenja evidencije o izdatim i oduzetim dozvolama za proizvodnju naoružanja i vojne opreme i odbijenim zahtjevima propisuje Ministarstvo.

**IV. INDUSTRIJSKA BEZBJEDNOST PROIZVODNJE NAORUŽANJA I VOJNE OPREME**

**Industrijska bezbjednost proizvodnje naoružanja i vojne opreme**

**Član 19**

Prilikom proizvodnje naoružanja i vojne opreme proizvođač je dužan da sprovodi Plan industrijske bezbjednosti proizvodnje naoružanja i vojne opreme iz tačke 14 stav 2 član 12 ovog Zakona, odnosno da se stara o zaštiti života, zdravlja i bezbjednosti ljudi, životinja i biljaka, životne sredine i imovine, podataka i da sprovodi mjere utvrđene ovim zakonom, kao i propisima kojima su uređeni zaštita i spašavanje, zaštita i zdravlje na radu, životna sredina, planiranje prostora i izgradnja objekata, zaštita lica i imovine, zaštita kulturnih dobara i tajnost podataka.

**Plan industrijske bezbjednosti proizvodnje naoružanja i vojne opreme**

**Član 20**

Plan industrijske bezbjednosti proizvodnje naoružanja i vojne opreme sadrži:

1) plan zaštite i spašavanja izrađen u skladu sa zakonom kojim se uređuje zaštita i spašavanje;

2) plan zaštite objekata i prostora za proizvodnju naoružanja i vojne opreme izrađen u skladu sa

zakonom kojim se uređuje zaštita lica i imovine;

3) rješenje nadležnog organa o izdavanju upotrebne dozvole za objekte za proizvodnju naoružanja

i vojne opreme u skladu sa zakonom kojim se uređuje planiranje prostora i izgradnja objekata;

4) opšti akt ili ugovor o radu zaključen sa zaposlenim kojim se bliže uređuju mjere zaštite i

zdravlja na radu i način njihovog sprovođenja i akt o procjeni rizika za sva radna mjesta

u skladu sa zakonom kojim se uređuje zaštita i zdravlje na radu;

5) elaborat o procjeni uticaja na životnu sredinu izrađen u skladu sa zakonom kojim se

uređuje procjena uticaja na životnu sredinu i

6) dokaz o posjedovanju dozvole za pristup tajnim podacima za pravno lice iz stava 2, člana 12

ovog Zakona.

Pravno lice iz stava 1člana 12 ovog Zakona dužno je da uz dokumenta iz tačaka 1, 2 i 5, stava 1 ovog člana dostavi i saglasnosti nadležnih organa.

**Član 21**

Proizvođač naoružanja i vojne opreme vrši prijem lica u radni odnos na osnovu opštih uslova o

zasnivanju radnog odnosa i posebnih uslova u pogledu bezbjednosti ljudi i imovine.

Radna mjesta na kojima se obavljaju poslovi i zadaci sa posebnim uslovima iz stava 1 ovog člana se utvrđuju opštim aktom proizvođača naoružanja i vojne opreme.

**V. PRAVA I OBAVEZE PROIZVOĐAČA NAORUŽANJA I VOJNE OPREME**

**Ugovor o proizvodnoj saradnji**

**Član 22**

Proizvođač naoružanja i vojne opreme može zaključiti ugovor o proizvodnoj saradnjii sa vršiocem usluga u zemlji i inostranstvu.

U slučaju proizvodnje naoružanja i vojne opreme, za potrebe snaga bezbjednosti Crne Gore, proizvođač naoružanja i vojne opreme je dužan dostaviti ugovor iz stava 1 ovog člana onom organu državne uprave za koje se ta vrsta naoružanje i oprema nabavlja.

**Čuvanje naoružanja i vojne opreme**

**Član 23**

Proizvođač naoružanja i vojne opreme dužan je da čuva naoružanje i vojnu opremu, spriječi nestanak ili oštećenje naoružanja i vojne opreme, tehničko- tehnološke nesreće, radijacione, hemijske i biološke kontaminacije i odavanje tajnih podataka.

Obaveze iz stava 1 ovog člana odnose se i na lica sa kojim je zaključen ugovor o proizvodnoj saradnji.

U slučaju nestanka ili oštećenja naoružanja i vojne opreme, ili odavanja tajnih podataka, proizvođač naoružanja i vojne opreme, i vršioci usluga u obavezi su da odmah obavijeste nadležne državne organe.

**Član 24**

Proizvođač naoružanja i vojne opreme u obavezi je da održava kapacitete za proizvodnju naoružanja i vojne opreme u trajnoj proizvodnoj sposobnosti za period važenja izdate dozvole. Proizvođač naoružanja i vojne opreme koji izgubi proizvodnu sposobnost, iz razloga koji se nisu mogli predvidjeti, u obavezi je da o tome bez odlaganja obavijesti Ministarstvo

U slučaju iz stava 1 ovog člana, Ministarstvo proizvođaču naoružanja i vojne opreme može da odobri preorijentaciju proizvodnje na druge programe.

**Promjena namjene kapaciteta za proizvodnju naoružanja i vojne opreme**

**Član 25**

Proizvođač naoružanja i vojne opreme može izvršiti promjenu namjene proizvodnih i tehnoloških cjelina u kapacitetima za proizvodnju naoružanja i vojne opreme, statusne promjene i promjene pravne forme, uz prethodnu saglasnost Ministarstva.

**Član 26**

Predmet prinudnog izvršenja ne mogu biti instalirani kapaciteti za proizvodnju naoružanja i vojne opreme, proizvedeno naoružanje i vojna oprema, poluproizvodi, sklopovi, djelovi, reprodukcioni materijal, sirovine, novčana sredstva obezbijeđena za te namjene i druge stvari za proizvodnju naoružanja i vojne opreme bez prethodne saglasnosti Ministarstva.

**Član 27**

Proizvođač naoružanja i vojne opreme dužan je da čuva ovjerenu tehničku dokumentaciju za

proizvodnju naoružanja i vojne opreme ako je:

1) u svojini države Crne Gore ili

2) u svojini proizvođača naoružanja i vojne opreme, a proizvedeno naoružanje i vojna oprema

se koristi za potrebe nadležnih organa države Crne Gore.

Ministarstvo propisuje način i postupak ovjere dokumentacije iz stava 1 ovog člana.

Proizvođač naoružanja i vojne opreme ne može vršiti izmjenu i dopunu tehničke dokumentacije u

svojini države Crne Gore i njeno ustupanje trećim licima bez prethodne saglasnosti Vlade Crne Gore.

**Član 28**

Proizvođač naoružanja i vojne opreme u obavezi je da, pisanim putem, obavijesti Ministarstvo o svim bitnim promjenama podataka koji su dostavljeni prilikom podnošenja zahtjeva za izdavanje dozvole za proizvodnju naoružanja i vojne opreme iz člana 12 ovog zakona bez odlaganja, a najkasnije u roku od 15 dana od nastanka promjene.

**Tehnička dokumentacija za proizvodnju naoružanja i vojne opreme**

**Član 29**

Proizvođač naoružanja i vojne opreme obavlja proizvodnju prema tehničkoj dokumentaciji za

proizvodnju konkretnog naoružanja i vojne opreme.

Tehnička dokumentacija za proizvodnju može biti razvijena od strane proizvođača, kupljena kao licenca ili razvijena od strane organa državne uprave nadležnog za poslove odbrane.

Izuzetno od odredbe stava 2 ovog člana, za potrebe izvoza može se proizvoditi naoružanje i vojna oprema i prema tehničkoj dokumentaciji stranog kupca

**Evidencija naoružanja i vojne opreme**

**Član 30**

Proizvođač naoružanja i vojne opreme u obavezi je da vodi i trajno čuva evidenciju proizvedenog naoružanja i vojne opreme koja sadrži podatke o vrsti, količini, serijskim brojevima, oznakama serija i drugim podacima od značaja za identifikaciju, kupcima i datumima isporuka.

Proizvođač naoružanja i vojne opreme nad kojim je sproveden postupak stečaja ili likvidacije dužan je da evidenciju iz stava 1 ovog člana, koja se odnosi na proizvodnju naoružanja i vojne opreme, preda Ministarstvu.

**VI. UTVRĐIVANJE I OCJENJIVANJE USAGLAŠENOSTI NAORUŽANJA I VOJNE OPREME**

**Obezbjeđenje kvaliteta u proizvodnji naoružanja i vojne opreme**

**Član 31**

Utvrđivanje i ocjenjivanje ispunjenosti standarda i/ili tehničkih zahtjeva koji se odnose na proizvode i usluge u proizvodnji naoružanja i vojne opreme vrši organ državne uprave nadležan za poslove odbrane na zahtjev proizvođača, odnosno vršioca usluge

Za poslove obezbjeđenja kvaliteta u proizvodnji naoružanja i vojne opreme u skladu sa domaćim i/ili prema odgovorajućim međunarodnim standardima koji su prihvaćeni u Crnoj Gori, na osnovu zahtjeva proizvođača odnosno vršioca usluge, može biti angažovano pravno lice iz zemlje i inostranstva.

**Kodifikacija naoružanja i vojne opreme**

**Član 32**

Na postupak kodifikacije primjenjuju se odredbe zakona koji uređuje poslove odbrane

**Pravo na žalbu**

**Član 33**

Rješenja i odluke koja se donose u skladu sa ovim zakonom su konačne i protiv njih se može pokrenuti upravni spor.

**VII. PROIZVODNJA NAORUŽANJA I VOJNE OPREME OD POSEBNOG INTERESA ZA ODBRANU I PROIZVODNJA NAORUŽANJA I VOJNE OPREME U RATNOM I VANREDNOM STANJU**

**Obezbjeđenje proizvodnje naoružanja i vojne opreme**

**Član 34**

Vlada Crne Gore može donijeti odluku o pribavljanju tehničke dokumentacije, mašina i specijalne opreme za potrebe proizvodnje naoružanja i vojne opreme od posebnog interesa za odbranu.

Tehnička dokumentacija, mašine i specijalna oprema za proizvodnju naoružanja i vojne opreme iz stava 1 ovog člana svojina su Crne Gore i imaju status naoružanja i vojne opreme date na korišćenje na osnovu ugovora koji Vlada Crne Gore zaključuje sa proizvođačem.

**Član 35**

Tehnička dokumentacija, mašine i specijalna oprema za proizvodnju naoružanja i vojne opreme iz člana 29 ovog zakona, ne mogu se otuđiti ili uništiti bez saglasnosti Vlade Crne Gore.

**Pravna lica koja se mogu baviti proizvodnjom u ratnom i vanrednom stanju**

**Član 36**

U slučaju proglašenog ratnog i vanrednog stanja proizvodnjom naoružanja i vojne opreme, pored proizvođača naoružanja i vojne opreme, mogu se baviti i druga pravna lica koje odredi Vlada Crne Gore.

**Ratne materijalne rezerve**

**Član 37**

Za proizvodnju naoružanja i vojne opreme u ratnom i vanrednom stanju obezbjeđuju se potrebne

ratne materijalne rezerve u skladu sa zakonom.

Sredstva za finansiranje ratnih materijalnih rezervi obezbjeđuju se iz budžeta Crne Gore.

VIII. PATENTI

**Član 38**

Prijave patenta, podnijete od strane fizičkog odnosno pravnog lica sa prebivalištem odnosno sjedištem u Crnoj Gori, kojom je prijavljen pronalazak od značaja za odbranu ili bezbjednost Crne Gore smatra se povjerljivim.

Postupak po prijavi je regulisan propisima koji se odnose na zaštitu prava na petent.

**IX. NADZOR**

**Sprovođenje nadzora**

**Član 39**

Nadzor nad sprovođenjem zakona i propisa donešenih na osnovu ovog zakona vrši Ministarstvo.

Nadzor iz stava 1 ovog člana, Ministarstvo može da vrši u saradnji sa organima državne uprave nadležnim za unutrašnje, poslove odbrane, za nacionalnu bezbjednost i zaštitu životne sredine a po potrebi i sa drugim nadležnim organima.

U slučaju utvrđenih nepravilnosti, Ministarstvo će o tome obavijestiti nadležne državne organe, radi daljeg postupanja.

Nadzor iz stava 1 ovog člana, Ministarstvo vrši preko ovlašćenih službenika, u skladu sa zakonom.

U postupku nadzora koji se vrši u skladu sa ovim zakonom primjenjuju su odredbe zakona kojim se uređuje inspekcijski nadzor.

**X. KAZNENE ODREDBE**

**Član 40**

Novčanom kaznom u od 500 do 5.000 eura kazniće se za prekršaj pravno lice, ako:

1) je dalo neistinite izjave ili dostavilo isprave koje nijesu vjerodostojne u postupku izdavanja

dozvole (član 12).

Za prekršaj iz stava 1 ovog člana kazniće se odgovorno lice u pravnom licu novčanom kaznom od

500 eura do 1.500 eura.

**Član 41**

Novčanom kaznom u od 5.000 do 10.000 eura kazniće se za prekršaj pravno lice, ako:

1. proizvođač naoružanja I vojne opreme ili vršilac usluga, nije obavijestio nadležne državne organe o nestanku ili oštećenja naoružanja i vojne opreme, ili odavanju tajnih podataka. (član 23 stav 3);

2) bez prethodneg saglasnosti Ministarstva izvrši promjenu namjene, proizvodnih i tehnoloških cjelina u kapacitetima za proizvodnju naoružanja i vojne opreme, statusne i promjene pravne forme (član 25);

1. ne obavijesti Ministarstvo najkasnije u roku od 15 dana, pisanim putem, o svim bitnim promjenama podataka koji su dostavljeni prilikom podnošenja zahtijeva za izdavanje dozvole za proizvodnju naoružanja i vojne opreme (član 28);

4) ne vodi evidenciju proizvedenog naoružanja i vojne opreme koja sadrži podatke o vrsti, količini, serijskim brojevima, oznakama serija i drugim podacima od značaja za identifikaciju; kupcima i datumima isporuka i ne čuva je u propisanom roku (član 30 stav 1).

Za prekršaj iz stava 1 ovog člana kazniće se odgovorno lice u pravnom licu novčanom kaznom od

250 do 500 eura.

**Član 42**

Novčanom kaznom u visini od 5.000 do 10.000 eura kazniće se za prekršaj pravno lice, ako:

1) ne sprovodi mjere bezbjednosti, obezbjeđenja i zaštite u proizvodnji naoružanja i vojne

opreme shodno Planu industrijske bezbjednosti proizvodnje naoružanja i vojne opreme

(član19).

Za prekršaj iz stava 1 ovog člana kazniće se odgovorno lice u pravnom licu novčanom kaznom od

500 do1.000 eura.

**Član 43**

Novčanom kaznom u visini od 5.000 do 15.000 eura kazniće se za prekršaj pravno lice, ako:

1) ne čuva tehničku dokumentaciju za proizvodnju naoružanja i vojne opreme (član 27 stav 1);

2) vrši izmjenu i dopunu tehničke dokumentacije za proizvodnju naoružanja i vojne opreme u svojini države Crne Gore i ustupa je trećim licima, bez prethodne saglasnosti Vlade Crne Gore (član 27 stav 3).

3) otuđi ili uništi mašine i specijalnu opremu pribavljenu za potrebe proizvođača naoružanja i vojne opreme; tehničku dokumentaciju za proizvodnju naoružanja i vojne opreme i specijalne alate izrađene u postupku osvajanja proizvodnje naoružanja i vojne opreme ili nad njima zasnuje sredstvo stvarnog obezbjeđenja (član 34);

Za prekršaj iz stava 1 ovog člana kazniće se odgovorno lice u pravnom licu novčanom kaznom od

500 do 1.000 eura.

**Član 44**

Za prekršaje iz članova 40 do 43 ovog zakona, može se, uz novčanu kaznu, izreći i zaštitna mjera zabrane obavljanja djelatnosti proizvodnje naoružanja i vojne opreme u trajanju od 6 (šest) mjeseci do 3 (tri) godine, računajući od dana pravnosnažnosti odluke nadležnog organa.

**XI. PRELAZNE I ZAVRŠNE ODREDBE Član 45**

Pravno lice koji se bavi proizvodnjom naoružanja i vojne opreme dužno je da svoja opšta akta

Uskladi sa ovim zakonom u roku od godinu dana od dana stupanja na snagu ovog zakona.

Pravnom licu iz stava 1 ovog člana, koje u propisanom roku ne uskladi svoja opšta akta sa odredbama ovog zakona, danom isteka roka od godinu dana od stupanja na snagu ovog zakona prestaju da važe prava iz pojedinačnih akata koja su donijeli nadležni državni organi.

**Član 46**

Podzakonski akti za sprovođenje ovog zakona, donijeće se u roku od 12 mjeseci od dana stupanja

na snagu ovog zakona.

**Član 47**

Ovaj zakon stupa na snagu osmog dana od dana objavljivanja u "Službenom listu Crne Gore".

**OBRAZLOŽENJE**

**I. PRAVNI OSNOV**

Pravni osnov za donošenje Zakona o proizvodnji naoružanja i vojne opreme sadržan je u članu 16 tačka 5 Ustava Crne Gore da se zakonom uređuju i druga pitanja od interesa za Crnu Goru.

**II. RAZLOZI ZA DONOŠENjE ZAKONA**

Zakon o proizvodnji i prometu naoružanja i vojne opreme ("Službeni list SRJ", br. 41/96, "Službeni list SCG", br. 7/05), donijet je 1996. godine kada je i počela njegova primjena. Predmetni Zakon je uređivao proizvodnju, promet i prevoz naoružanja i vojne opreme kao djelatnost od opšteg interesa, planiranje mjera bezbjednosti, planiranje proizvodnje i prometa naoružanja i vojne opreme, kontrolu kvaliteta proizvodnje naoružanja i vojne opreme i druga pitanja od značaja za proizvodnju, promet i prevoz naoružanja i vojne opreme. Odlukom o proglašenju nezavisnosti Republike Crne Gore od 03.06.2006. godine, u tački 4 i članu 11 Ustavnog zakona za sprovođenje Ustava Crne Gore ( "Službeni list CG", br. 1/2007, 9/2008, 4/2009, 71/2009, 22/2010, 80/2010, 27/2011 i 38/2011), navedeno je da će se do donošenja odgovarajućih propisa Crne Gore, shodno primjenjivati propisi državne zajednice Srbija i Crna Gora, ako nijesu u suprotnosti sa pravnim poretkom i interesima Crne Gore.

Skupština Crne Gore je na sjednici od 17.12.2008. godine donijela Zakon o spoljnoj trgovni naoružanjem vojnom opremom i robom dvostruke namjene (“Sl. list” CG80/08) i tada su prestale da važe odredbe Zakon o proizvodnji i prometu naoružanja i vojne opreme ("Službeni list SRJ", br. 41/96, "Službeni list SCG", br. 7/05), u dijelu koji se odnosi na spoljnu trgovinu predmetnom robom.

Zakonom o oružju (“Sl. List CG” 10/15) je regulisana materija nabavke, držanja, nošenja, sakupljanja i prenošenja, kao i uslovi za proizvodnju, ispitivanje i obilježavanje vatrenog oružja, popravljanje i prepravljanje, promet i prevoz oružja, pružanje usluga sportsko-rekreativnog gađanja i osposobljavanje građana za pravilnu upotrebu vatrenog oružja. Nakon toga se pojavila potreba posebnog regulisanja proizvodnje naoružanja i vojne opreme jer je to ostala jedina oblast iz Zakona o proizvodnji i prometu naoružanja i vojne opreme ("Službeni list SRJ", br. 41/96, "Službeni list SCG", br. 7/05), koja nije regulisana novim propisima.

Predlogom zakona unaprijediće se normativne pretpostavke za ispunjenje osnovnog cilja - kontrola u oblasti proizvodnje naoružanja i vojne opreme radi ostvarivanja i zaštite odbrambenih, bezbjednosnih, ekonomskih i spoljnopolitičkih interesa Crne Gore, njenog međunarodnog kredibiliteta i integriteta, kao i daljeg razvoja i unapređenja odbrambene tehnološke i industrijske baze Crne Gore. Donošenje novog zakona će doprinijeti jačanju mehanizama kontrole u segmentu: planiranja i sprovođenja mjera industrijske bezbjednosti, obezbjeđenja kapaciteta, mjera bezbjednosti i zdravlja na radu, zaštite životne sredine, sprječavanje tehničko-tehnoloških nesreća, radijacionih, hemijskih i bioloških kontaminacija  u proizvodnji naoružanja i vojne opreme, prava i obaveza proizvođača, usaglašenosti sa standardima i tehničkim propisima, izdavanja dozvole za proizvodnju naoružanja i vojne opreme; obezbijediće širi obim ovlašćenja nadležnih organa; stvoriće povoljniji ambijent za strane investicije i uslove za unapređenje oblasti proizvodnje sa aspekta razvojnih i investicionih ulaganja.

**III. OBJAŠNjENjE OSNOVNIH PRAVNIH INSTITUTA I POJEDINIH RJEŠENjA**

**Članom 1.** uređuje se predmet zakona, odnosno definiše primjena zakona u oblasti proizvodnje naoružanja i vojne opreme u zemlji. Ovim članom se naglašava da je proizvodnja naoružanja i vojne opreme djelatnost od strateškog interesa i da se odredbe Predloga zakona ne primenjuju na proizvodnju i promet sportskog i lovačkog oružja i municije, privrednih eksploziva, protivgradnih raketa i sredstava za vatromete, što je uređeno posebnim zakonom.

**Član 2.** definiše rodnu ravnopravnost, tj. izrazi koji se koriste za fizička lica u muškom rodu podrazumijevaju iste izraze u ženskom rodu, bez diskriminacije.

**Član 3.** sadrži definicije kojima se određuju značenja pojedinih pojmova koji su upotrebljeni u tekstu Predloga zakona. Odredbe ovog člana treba da olakšaju primjenu i razumijevanje zakona i eliminišu potrebu za naknadnim tumačenjem istog.

Pod pojmom naoružanje i vojna oprema obuhvaćena su ubojna, borbena i tehnička sredstva, sredstva namijenjena za opremanje, upotrebu, rukovanje, čuvanje, skladištenje, održavanje i nadzor ubojnih, borbenih i tehničkih sredstava posebno izrađenih ili prilagođenih za vojnu namjenu.

Usluge su prateće specifične aktivnosti (intelektualne, umjetničke, stručne, zanatske i dr.) u oblasti proizvodnje naoružanja i vojne opreme.

Predlogom zakona je data preciznija podjela tri različita sistema koji postoje kod proizvođača naoružanja i vojne opreme: industrijska bezbjednost proizvodnje naoružanja i vojne opreme; bezbjednost i zdravlje na radu, zaštita životne sredine i zaštita od požara tehničko-tehnološke nesreće, radijacione, hemijske i biološke kontaminacije u proizvodnji naoružanja i vojne opreme i obezbijeđenje kapaciteta za proizvodnju naoružanja i vojne opreme.

Takođe, Predlogom zakona su uvedeni novi pojmovi demilitarizacija i utilizacija. Demilitarizacija, kao djelatnost kojom se naoružanje i vojna oprema onesposobljava za svrhu kojoj je bilo izvorno namijenjeno, i obuhvata dva bitna segmenta: dalje korišćenje naoružanja i vojne opreme u civilne svrhe ili njegovo potpuno uništenje.

Uvedena je definicija pojma Tehnička dokumentacija za proizvodnju naoružanja i vojne opreme i Dokumentacija za izgradnju i opremanje kapaciteta za proizvodnju naoružanja i vojne opreme.

Novina u odnosu na prethodna rješenje je potvrda o kontroli usaglašenosti naoružanja i vojne opreme koja predstavlja zapis o kvalitetu i dokaz o usaglašenosti sa zahtjevima kvaliteta naoružanja i vojne opreme.

**Član 4.** propisuje da su naoružanje i vojna oprema sredstva koja su utvrđena Nacionalnom kontrolnom listom naoružanja i vojne opreme, kao i objekti, oprema i druge stvari posebno izrađene ili prilagođene za vojnu namjenu. Ova definicija je data u širem kontekstu zbog činjenice da prometu naoružanja i vojne opreme (detaljnija klasifikacija izvršena kroz Nacionalnu kontrolnu listu) prethodi proizvodnja naoružanja i vojne opreme sa svim svojim fazama, uključujući i izgradnju i opremanje kapaciteta za proizvodnju naoružanja i vojne opreme i obezbjeđenje tehničke dokumentacije. Intencija ovog člana je preciznije i sveobuhvatnije razvrstavanje naoružanja i vojne opreme, što će značajno olakšati određivanje kategorija naoružanja i vojne opreme za koje se proizvođaču izdaje dozvola za proizvodnju naoružanja i vojne opreme. Nacionalna kontrolna lista se usklađuje sa Zajedničkom listom vojne opreme EU (Common Military List of EU).

**Član 5.** propisuje da se na osnovu opredjeljenja iskazanih u dugoročnom planu razvoja sistema odbrane i planovima opremanja Vojske Crne Gore vrši proizvodnja naoružanja i vojne opreme u miru na osnovu ugovora koji organ državne uprave nadležan za poslove odbrane zaključuje sa proizvođačima, bez posredovanja trećih lica.

**Član 6.** propisuje da da državni organi nadležni za unutrašnje poslove i nacionalnu bezbjednost zaključuju ugovore o proizvodnji naoružanja i vojne opreme sa proizvođačima, bez posredovanja trećih lica.

Takođe propisuje da se proizvodnja naoružanja i vojne opreme za potrebe drugih državnih organa i organizacija, privrednih društava i drugih pravnih lica radi obavljanja poslova iz njihove nadležnosti, odnosno njihove djelatnosti vrši na osnovu ugovora koje navedeni pravni subjekti zaključe sa proizvođačima.

**Član 7.** definiše da su planovi proizvodnje za potrebe izvoza i/ili ugovor zaključen između proizvođača naoružanja i vojne opreme i stranog kupca, osnov za vršenje proizvodnje naoružanja i vojne opreme za potrebe izvoza. Takođe, zakon predviđa da, osim proizvođača, ugovor o proizvodnji naoružanja i vojne opreme za izvoz, može zaključiti i pravno lice upisano u Registar lica koja mogu da vrše spoljnu trgovinu kontrolisanom robam.

**Član 8** propisuje da je **z**abranjena je proizvodnja naoružanja i vojne opreme čija upotreba je zabranjena prema međunarodnim konvencijama, s obzirom da je Crna Gora potpisnica više konvencija koji propisuje zabranu korišćenja, širenja i prozvodnje takvog oružje i opreme.

**Član 9**. omogućava strane investicije u oblasti proizvodnje naoružanja i vojne opreme shodno zakonu koji reguliše strane investicije, a koji propisuje da strani investitor može ulagati sredstva u domaće privredno​​ društvo, odnosno osnovati privredno društvo za proizvodnju i promet naoružanja i vojne opreme samo na osnovu odobrenja organa državne uprave nadležnog za poslove spoljne​​ trgovine uz prethodno pribavljenoa mišljenje organa državne uprave nadležnih za poslove odbrane i unutrašnje poslove.

**Član 10.** utvrđuje da se proizvodnjom naoružanja i vojne opreme mogu baviti samo ona pravna lica kojima je izdata dozvola za proizvodnju naoružanja i vojne opreme i koja su upisana u Registar proizvođača naoružanja i vojne opreme. Upis u Registar vrši nadležni organ za poslove ekonomije (u daljem tekstu: Ministarstvo), nakon donošenja rešenja Komisije koju obrazuje Ministarstvo. Namjera je da se proizvodnjom naoružanja i vojne opreme bave ona pravna lica koja pojseduju proizvodne kapacitete i koja su kadrovski, materijalno i tehnološki osposobljena za proizvodnju naoružanja i vojne opreme NVO. Odredbama ovog člana treba da se spriječi proizvodnja naoružanja i vojne opreme bez dozvole.

Ovim članom je predviđen sadržaj Registra proizvođača, njegovo vođenje u elektronskom obliku.

Pravno lice kome se izdaje dozvola za proizvodnju može biti: privredno društvo osnovano u skladu sa zakonom kojim se uređuju privredna društva, javno preduzeće u skladu sa zakonom kojim se uređuju javna preduzeća, visokoškolska ustanova osnovana u skladu sa zakonom kojim se uređuje visoko obrazovanje i institut osnovan u skladu sa zakonom kojim se uređuje naučnoistraživačka djelatnost.

**Članom 11.** definiše se rok važenja dozvole za proizvodnju naoružanja i vojne opreme do deset godina i isti se može produžiti u ponovljenoj proceduri. Preuzeti propisi nisu predviđali ograničavanje perioda na koji se izdaje dozvola za proizvodnju naoružanja i vojne opreme, ali dosadašnja praksa je nalagala potrebu definisanja vremenskog perioda važenja dozvole i, u vezi s tim, periodičnog sticanja uvida u proizvodne kapacitete proizvođača prema dinamici koja se utvrđuje na osnovu stvarnog stanja kapaciteta za proizvodnju naoružanja i vojne opreme i postignutih poslovnih rezultata.

Ispunjenost uslova za izdavanje dozvole, promjenu namjene kapaciteta za proizvodnju naoružanja i vojne opreme, preorijentaciju proizvodnje na druge programe, predmet prinudnog izvršenja, cijeniće Komisija koju rješenjem obrazuje Ministarstvo. Ovakvo rješenje za ocjenjivanje ispunjenosti uslova je predviđeno zbog kompleksnosti procesa proizvodnje, zaštite životne sredine, pitanja bezbjednosti Crne Gore kako bi se mogla postići bolja koordinacija rada državnih organa u ovoj oblasti. Ukoliko Komisija nije u mogućnost da samostalno ocijeni ispunjenost uslova, zakon predviđa angažovanje stručnih lica koja imaju specijalistička znanja ako takva lica nije moguće naći u Crnoj Gori.

Takođe, propisuje obavezu donošenja akta Ministarstva kojim se utvrđuju kriterijumi za ocjenu ispunjenosti uslova za proizvodnju naoružanja i vojne opreme.

**Član 12**. Propisuje neophodnu dokumentaciju koju privredno društvo dostavlja uz zahtjev za izdavanje dozvole za proizvodnju naoružanja i vojne opreme, koja je potrebna radi ocjenjivanja ispunjenostu uslova, pored ličnog uvida Komisije u stanje proizvodnih kapaciteta. Potrebni podaci i dokumentaciju koju privredno društvo prilaže uz zahtjev. mora biti potpisana od strane zakonskog zastupnika i ovjerena pečatom privrednog društva. Dokumentacija koju izdaju ovlašćeni državni organi mora biti ovjerena i dostavljena u vidu kopije uz mogućnost sticanja uvida u originalna akta na zahtjev komisije.

Privredna društva su dužna da dostave osnivački akt i statut društva (shodno važećem Zakonu o privrednim društvima), te kasnije izmjene ovih akata. Prethodnim zakonom je tražen izvod iz sudskog registra koji je postojao u vrijeme pisanja zakona, dok Predlog novog zakona predviđa Izvod iz Centralnog registra privrednih subjekata, što je usklađeno sa aktuelnom pravnom regulativom.

Dokaz o državljanstvu i mjestu prebivališta zakonskog zastupnika;

Kako je Crna Gora članica NATO potrebno je priložiti rješenje (obavještenje) o dodjeli koda Sjevernoatlantskog saveza ukoliko posjeduje, ako planira proizvodnju za države članice ovog saveza.

Dokaz nadležnog organa da odgovorno lice podnosioca zahtjeva nije osuđivano na kaznu zatvora od najmanje 6 (šest) mjeseci, odnosno da mu nije izrečena mjera bezbjednosti ili zaštitna mjera zabrane vršenja djelatnosti, kao i da se protiv njega ne vodi krivični postupak za krivična djela protiv života i tijela, protiv sloboda i prava čovjeka i građanina, protiv imovine, protiv opšte sigurnosti ljudi i imovine,

protiv bezbjednosti računarskih podataka, protiv ustavnog uređenja i bezbjednosti Crne Gore, protiv državnih organa, protiv pravosuđa, protiv službene dužnosti, protiv čovječnosti i drugih dobara zaštićenih međunarodnim pravom i protiv Vojske Crne Gore, protiv prava po osnovu rada, protiv prava intelektualne svojine i životne sredine;

Takođe, novina je obaveza privrednog društva da uz zahtjev dostavi i pregled naoružanja i vojne opreme proizvodene po prethodno izdatim dozvolama za proizvodnju ukoliko ih je bilo u ranijem periodu.

Za razliku od prethodnog zakona, ovaj Predlog sadrži dodatne obaveze koje se odnose na plan proizvodnje za period od 5 godina. Planom proizvodnje od pet godina, društvo iskazuje viziju i spremnost za dugoročno održivo poslovanje i planiranje razvojnih i investicionih projekata.

Podnosilac zahtjeva prilaže finansijske izvještaje o poslovanju pravnog lica u periodu prethodne 3 (tri) godine; Za ona pravna lica koja su osnovana u periodu kraćem od tri godine, prilažu se finansijski pokazatelji o poslovanju za period u kojem je bilo dužno da ih uradi po zakonu.

Elaborat o unutrašnjoj organizaciji, broju i strukturi zaposlenih i kadrovskoj popuni uključenih u proizvodnju naoružanja i vojne opreme;

Elaborat o postojećim i planiranim kapacitetima za proizvodnju, tehničkoj i tehnološkoj osposobljenosti;

Tehničku dokumentaciju o proizvodnji naoružanja i vojne opreme (tehnološki postupak, tehničke karakteristike gotovog proizvoda i ostalu dokumentaciju koja se odnosi na konkretni proizvod);

Dokument o sposobnosti za obezbjeđenje kvaliteta naoružanja i vojne opreme;

Novim zakonom definisana je obaveza pravnog lica da uz zahtjev za izdavanje dozvole za proizvodnju naoružanja i vojne opreme dostavi i plan za sprovođenje mjera industrijske bezbjednosti, što nije bilo prisutno u prethodnom zakonu. Ovim dokumentom se prezentuje sposobnost privrednog društva u pogledu ispunjenosti organizacionih i tehničkih uslova za zaštitu tajnosti podataka i preduzimanju mjera kojima se sprečava: uništenje ili oštećenje kapaciteta za proizvodnju naoružanja i vojne opreme, ugrožavanje bezbejdnosti ljudskih resursa, uništenje, oštećenje ili otuđenje naoružanja i vojne opreme i tehničke dokumentacije za proizvodnju naoružanja i vojne opreme i odavanje tajnih podataka o proizvodnji naoružanja i vojne opreme.

Novina je to da se traži Izjava o prihvatanju nadzora nad proizvodnjom naoružanja i vojne opreme, kojom se daju ovlašćenja nadležnoj komisiji da izvrši uvid u dokumentaciju i kapacitete za proizvodnju privrednog društva u postupku izdavanja dozvole i u bilo koje drugo vrijeme, shodno ukazanoj potrebi.

Izjava o svojini nad tehničkom dokumentacijom za proizvodnju naoružanja i vojne opreme i

Dokaz o izvršenoj uplati administrativne takse.

**Član 13** propisuje da dozvolu za proizvodnju naoružanja i vojne opreme može dobiti pravno lice koje ispunjava uslove u pogledu kapaciteta za proizvodnju naoružanja i vojne opreme; tehničke, tehnološke i kadrovske osposobljenosti, sposobnosti za obezbjeđenje kvaliteta naoružanja i vojne opreme, industrijske bezbjednosti, bezbjednosti i zdravlja na radu, zaštite životne sredine, zaštite od požara, tehničko-tehnološke nesreće, radijacione, hemijske i biološke kontaminacije u proizvodnji naoružanja i vojne opreme

**Član 14**. reguliše donošenje rješenja kojim se odlučuje o podnetom zahtjevu za izdavanje dozvole za proizvodnju naoružanja i vojne opreme u roku od 60 dana od dana podnošenja zahtjeva. Podnosiocu zahtjeva koji je uz zahtjev priložio potrebnu dokumentaciju i kod koga je utvrđeno da su ispunjeni svi uslovi u pogledu kapaciteta za proizvodnju naoružanja i vojne opreme, tehničke, tehnološke i kadrovske osposobljenosti i industrijske bezbjednosti proizvodnje naoružanja i vojne opreme.

Ministarstvo donosi rješenje o izdavanju dozvole za proizvodnju naoružanja i vojne opreme.

**Član 15.** predviđa mogućnost donošenja rešenja o odbijanju zahtjeva u slučaju da podnosilac zahtjeva nije dostavio uredan zahtjev, a u ostavljenom roku od 30 dana nije otklonio utvrđene nedostatke.

S druge strane, ako podnosilac zahtjeva ne ispunjava uslove u pogledu kapaciteta za proizvodnju naoružanja i vojne opreme; tehničke, tehnološke i kadrovske osposobljenosti, sposobnosti za obezbjeđenje kvaliteta naoružanja i vojne opreme, industrijske bezbjednosti, bezbjednosti i zdravlja na radu, zaštite životne sredine, zaštite od požara, tehničko-tehnološke nesreće, radijacione, hemijske i biološke kontaminacije u proizvodnji naoružanja i vojne opreme, a u ostavljenom roku od 60 dana ne otkloni utvrđene nedostatke Ministarstvo donosi rešenje o odbijanju zahtjeva za izdavanje dozvole za proizvodnju naoružanja i vojne opreme. Ponovni zahtjev za izdavanje dozvole za proizvodnju naoružanja i vojne opreme privredno društvo može podnijeti najranije šest mejseci od dana donošenja rešenja o odbijanju zahtjeva.

Ukoliko prvobitno dostavljena dokumentacija nije ispravna ili je nekompletna, komisija za sprovođenje postupka izdavanja dozvole za proizvodnju naoružanja i vojne opreme obavještava proizvođača naoružanja i vojne opreme o utvrđenom stanju i pokreće dalju proceduru nakon kompletiranjaili ispravke dostavljene dokumentacije. Privrednom društvu koje ne izvrši potrebna kompletiranja ili ispravke u ostavljenom roku od 30 dana zahtjev se odbija. Privredno društvo koje kompletira dokumentaciju biće predmet dalje kontrole u pogledu ispunjenosti uslova. Ako društvo ne ispuni neki od uslova a u ostavljenom roku od 60 dana ne otkloni nedostatke zahtjev se odbija.

**Član 16.** reguliše uslove pod kojima se oduzima dozvola za proizvodnju naoružanja i vojne opreme, uz naglasak da Crna Gora nije odgovorna za moguću štetu prouzrokovanu oduzimanjem dozvole.

**Član 17**. definiše najkraći rok od 12 mjeseci od dana donošenja rješenja o oduzimanju dozvole, u kome proizvođač naoružanja i vojne opreme kojem je oduzeta dozvola za proizvodnju naoružanja i vojne opreme, ne može podnijeti zahtjev za ponovno izdavanje dozvole.

**Član 18.** propisuje formiranje evidencije o izdatim i oduzetim dozvolama za proizvodnju naoružanja i vojne opreme, odbijenim zahtjevima za izdavanje dozvole, koja se vodi u Ministarstvu. Ovim članom se takođe definiše da obrazac dozvole sadržaj predmetne evidencije podzakonskim aktom propisati Ministarstvo.

**Član 19**. definiše obavezu proizvođača naoružanja i vojne opreme da ima i sprovodi Plan industrijske bezbjednosti proizvodnje naoružanja i vojne opreme.

**Član 20** propisuje da Plan industrijske bezbednosti proizvodnje naoružanja i vojne opreme sadrži sledeće ključne elemente:

1. plan zaštite i spašavanja izrađen u skladu sa zakonom kojim se uređuje zaštita i spašavanje;

2) plan zaštite objekata i prostora za proizvodnju naoružanja i vojne opreme izrađen u skladu sa

zakonom kojim se uređuje zaštita lica i imovine;

3) rješenje nadležnog organa o izdavanju upotrebne dozvole za objekte za proizvodnju naoružanja i vojne opreme u skladu sa zakonom kojim se uređuje planiranje prostora i izgradnja objekata;

4) opšti akt ili ugovor o radu zaključen sa zaposlenim kojim se bliže uređuju mjere zaštite i

zdravlja na radu i način njihovog sprovođenja i akt o procjeni rizika za sva radna mjesta u skladu sa zakonom kojim se uređuje zaštita i zdravlje na radu;

5) elaborat o procjeni uticaja na životnu sredinu izrađen u skladu sa zakonom kojim se uređuje procjena uticaja na životnu sredinu i

6) dokaz o posjedovanju dozvole za pristup tajnim podacima za pravno lice iz stava 1, člana 12 ovog Zakona.

**Član 21.** uređuje obavezu proizvođača naoružanja i vojne opreme da prijem lica u radni odnos vrši na osnovu opštih uslova o zasnivanju radnog odnosa i posebnih uslova u pogledu bezbjednosti ljudi i imovine. U vezi s tim, radna mjesta na kojima se obavljaju poslovi i zadaci sa posebnim uslovima u pogledu bezbjednosti ljudi i imovine utvrđuju se opštim aktom proizvođača naoružanja i vojne opreme.

**Član 22**. predviđa mogućnost da proizvođač naoružanja i vojne opreme može zaključiti ugovor o proizvodnoj saradnjii sa vršiocem usluga u zemlji i inostranstvu.

U slučaju proizvodnje naoružanja i vojne opreme, za potrebe snaga bezbjednosti Crne Gore, proizvođač naoružanja i vojne opreme je dužan dostaviti ugovor iz stava 1 ovog člana onom organu državne uprave za koje se ta vrsta naoružanje i oprema nabavlja.

**Član 23.** propisuje obavezu proizvođača naoružanja i vojne opreme kao i lica sa kojim je zaključen ugovor o proizvodnoj saradnji, da čuvaju naoružanje i vojnu opremu, spriječi nestanak ili oštećenje naoružanja i vojne opreme, tehničko-tehnološke nesreće, radijacione, hemijske i biološke kontaminacije, i odavanje tajnih podataka.

U slučaju nestanka ili oštećenja naoružanja i vojne opreme, ili odavanja tajnih podataka, proizvođač naoružanja i vojne opreme, i vršioci usluga u obavezi su da odmah obavijeste nadležne državne organe.

**Član 24.** propisuje obavezu proizvođača naoružanja i vojne opreme da održava kapacitete za proizvodnju naoružanja i vojne opreme u trajnoj proizvodnoj sposobnosti za period važenja izdate dozvole. Proizvođač naoružanja i vojne opreme koji izgubi proizvodnu sposobnost, iz razloga koji se nisu mogli predvidjeti, u obavezi je da o tome bez odlaganja obavijesti Ministarstvo

Takođe, predmetni član predviđa mogućnost da Ministarstvo može da odobri preorijentaciju proizvodnje na druge programe.

**Član 25.** definiše mogućnost izvršenja promjene namjene proizvodnih i tehnoloških cjelina u kapacitetima za proizvodnju naoružanja i vojne opreme, statusne promjene i promjene pravne forme kod proizvođača naoružanja i vojne opreme koji su prethodno dobili odobrenje od Ministarstva

**Član 26.** utvrđuje da predmet prinudnog izvršenja ne mogu biti instalirani kapaciteti za proizvodnju naoružanja i vojne opreme, proizvedeno naoružanje i vojna oprema, poluproizvodi, sklopovi, djelovi, reprodukcioni materijal, sirovine, novčana sredstva obezbijeđena za te namjene i druge stvari za proizvodnju naoružanja i vojne opreme bez prethodne saglasnosti Ministarstva.

**Član 27.** utvrđuje da proizvođač naoružanja i vojne opreme je dužan da čuva ovjerenu tehničku dokumentaciju za proizvodnju naoružanja i vojne opreme ako je u svojini države Crne Gore ili u svojini proizvođača naoružanja i vojne opreme, a proizvedeno naoružanje i vojna oprema se koristi za potrebe nadležnih organa države Crne Gore. način i postupak ovjere dokumentacije propisuje Ministarstvo. Proizvođač naoružanja i vojne opreme ne može vršiti izmjenu i dopunu tehničke dokumentacije u svojini države Crne Gore i njeno ustupanje trećim licima bez prethodne saglasnosti Vlade Crne Gore.

**Član 28**. propisuje obavezu proizvođača naoružanja i vojne opreme da, pisanim putem, obavijesti Ministarstvo o svim bitnim promjenama podataka koji su dostavljeni prilikom podnošenja zahtjeva za izdavanje dozvole za proizvodnju naoružanja i vojne opreme bez odlaganja, a najkasnije u roku od 15 dana od nastanka promjene.

**Član 29.** definiše obavezu obavljanja proizvodnje prema tehničkoj dokumentaciji za proizvodnju

konkretnog naoružanja i vojne opreme. Tehnička dokumentacija za proizvodnju može biti razvijena od strane proizvođača, kupljena kao licenca ili razvijena od strane organa državne uprave nadležnog za poslove odbrane.

Izuzetno, za potrebe izvoza može se proizvoditi naoružanje i vojna oprema i prema tehničkoj dokumentaciji stranog kupca, kao i tehničkoj dokumentaciji i standardima usaglašenim sa stranim kupcem. uz obavezan uslov da proizvodnja naoružanja i vojne opreme za potrebe izvoza prema tehničkoj dokumentaciji stranog kupca mora zadovoljiti uslove bezbjednosti za proizvodnju i naoružana i vojne opreme

**Član 30**. definiše obavezu proizvođača naoružanja i vojne opreme da vodi i trajno čuva evidenciju proizvedenog naoružanja i vojne opreme koja sadrži podatke o: vrsti, količini, serijskim brojevima, oznakama serija, kupcima i datumima isporuka

Ovim članom je propisana i obaveza proizvođača naoružanja i vojne opreme nad kojim je sproveden postupak stečaja ili likvidacije, da evidenciju proizvedenog naoružanja i vojne opreme preda Ministarstvu.

**Član 31** definiše da utvrđivanje i ocjenjivanje ispunjenosti standarda i/ili tehničkih zahtjeva koji se odnose na proizvode i usluge u proizvodnji naoružanja i vojne opreme vrši organ državne uprave nadležan za poslove odbrane na zahtjev proizvođača, odnosno vršioca usluge. Za poslove obezbjeđenja kvaliteta u proizvodnji naoružanja i vojne opreme u skladu sa domaćim i/ili prema odgovorajućim međunarodnim standardima koji su prihvaćeni u Crnoj Gori, na osnovu zahtjeva proizvođača odnosno vršioca usluge, može biti angažovano pravno lice iz zemlje i inostranstva.

**Član 32.** Propisuje da se postupak kodifikacije vrši shodno odredbama zakona koji uređuje poslove odbrane

**Član 33.** propisuje da rješenja i odluke koja se donose u skladu sa ovim zakonom su konačne i protiv njih se može pokrenuti upravni spor.

**Član 34** propisuje d**a** Vlada Crne Gore može donijeti odluku o pribavljanju tehničke dokumentacije, mašina i specijalne opreme za potrebe proizvodnje naoružanja i vojne opreme od posebnog interesa za odbranu. Tehnička dokumentacija, mašine i specijalna oprema za proizvodnju naoružanja i vojne opreme su svojina Crne Gore i imaju status naoružanja i vojne opreme date na korišćenje na osnovu ugovora koji Vlada Crne Gore zaključuje sa proizvođačem.

**Član 35** definiše da se tehnička dokumentacija, mašine i specijalna oprema za proizvodnju naoružanja i vojne opreme iz člana 29 ovog zakona, ne mogu se otuđiti ili uništiti bez saglasnosti Vlade Crne Gore.

**Član 36.** utvrđuje da su dužna da se bave proizvodnjom naoružanja i vojne opreme u slučaju ratnog i vanrednog stanja, pored pravnih lica koja se bave proizvodnjom naoružanja i vojne opreme u miru i druga pravna lica koje odredi Vlada Crne Gore.

**Član 37**. utvrđuje potrebu obezbjeđenja potrebnih ratnih materijalnih rezervi za proizvodnju naoružanja i vojne opreme u ratnom i vanrednom stanju u skladu sa odredbama ovog zakona, zakona kojim se uređuje odbrana,

Takođe, definiše da se sredstva za finansiranje ratnih materijalnih rezervi obezbeđuju iz budžeta Crne Gore.

**Član 38** Definiše da se postupakprijave patenta kojom je prijavljen pronalazak od značaja za odbranu ili bezbjednost Crne Gore, podnijet od strane fizičkog odnosno pravnog lica sa prebivalištem odnosno sjedištem u Crnoj Gori, smatra se povjerljivim. Postupak po prijavi je regulisan propisima koji se odnose na zaštitu prava na petent, koji predviđa proceduru.

**Čl. 39** propisuje da nadzor nad sprovođenjem zakona i propisa donesenih na osnovu ovog zakona vrši Ministarstvo. Zbog specifičnosti proizvodnje naoružanja I vojne opreme definisano je da, Ministarstvo može da vrši nadzor u saradnji sa organima državne uprave nadležnim za unutrašnje, poslove odbrane, za nacionalnu bezbjednost i za zaštitu životne sredine a po potrebi i sa drugim nadležnim organima.

U postupku nadzora koji se vrši u skladu sa ovim zakonom primjenjuju su odredbe zakona kojim se uređuje inspekcijski nadzor.

**Čl. 40.-43**. propisane su kaznene odredbe za prekršaje koje učini proizvođač naoružanja i vojne opreme, zakonski zastupnik i odgovorno lice proizvođača naoružanja i vojne opreme.

**Član 44.** predviđa mogućnost da se proizvođaču naoružanja i vojne opreme i odgovornom licu proizvođača naoružanja i vojne opreme, uz novčanu kaznu, može izreći i zaštitna mjera zabrane obavljanja djelatnosti proizvodnje naoružanja i vojne opreme u trajanju od 6 mjeseci do 3 godine računajući od dana pravnosnažnosti odluke nadležnog organa.

**Čl. 45-47**. uređuju prelazne i završne odredbe i stupanje na snagu ovog zakona.

Pravno lice koje se bavi proizvodnjom naoružanja i vojne opreme u obavezi je da uskladi svoja opšta akta sa ovim zakonom i da podnese zahtjev za izdavanje dozvole za proizvodnju naoružanja i vojne opreme u skladu sa odredbama ovog zakona u roku od godinu dana od stupanja na snagu zakona.

Pravno lice koje se bavi proizvodnjom naoružanja i vojne opreme i koje u roku od godinu dana od stupanja na snagu ovog zakona ne uskladi svoja opšta akta i ne pribavi dozvolu za proizvodnju naoružanja i vojne opreme u skladu sa odredbama ovog zakona, prestaju da važe prava iz pojedinačnih akata kojim je odobreno obavljanje djelatnosti proizvodnje naoružanja i vojne opreme.

Prelaznim i završnim odredbama je takođe definisano donošenje podzakonskih akata za sporovođenje zakona je predviđeno u roku od dvanaest mjeseci od dana stupanja na snagu ovog zakona.

**IV. OCJENA FINANSIJSKIH SREDSTAVA POTREBNIH ZA SPROVOĐENjE OVOG ZAKONA**

Za sprovođenje ovog zakona nijesu potrebna finansijska sredstva iz budžeta.

**V. RAZLOZI ZA DONOŠENjE ZAKONA**

Razlog za donošenje ovog zakona je potreba da se uspostavi savremeni mehanizam kontrole i unapređenja oblasti proizvodnje naoružanja i vojne opreme u cilju ostvarivanja i zaštite odbrambenih, bezbjednosnih i spoljnotrgovinskih interesa Crne Gore Donošenjem ovog zakona uspostavlja se integralni pravni okvir koji obezbjeđuje stabilan kontrolni mehanizam u ovoj oblasti, daje mogućnost kontrolisanja, učešća privrednih društava kroz privatna i strana ulaganja i daje mogućnost tehnološkog osavremenjavanja fabrika i razvoj kapaciteta, što sve može obezbijediti veće izvozne potenijale domaće privrede, te poboljšanu opremljenost Vojske Crne Gore savremenim sredstvima naoružanja i vojne opreme.